ร้าน Taokaenoi Land โฉมใหม่ จะเพิ่มความหลากหลายของสินค้า จากเดิมที่เป็นสินค้าที่ไม่ใช่ Food เพียง 5% จะเพิ่มขึ้นเป็น 40% เพื่ออะไร
1. สร้างภาพลักษณ์ใหม่ให้เป็นร้านขายของฝากเหมือนกับ Don Quijote ที่ประเทศญี่ปุ่น
2. เพิ่มความหลากหลายของสินค้า
3. รักษาเบอร์หนึ่งสาหร่ายปรุงรสในตลาดไทยด้วยสัดส่วน 72%
4. เพิ่มเงินลงทุนต่อสาขาจาก 1 ล้านเป็น 10 ล้าน
คำตอบที่ถูกต้องได้แก่ 1.  เพราะว่า “เถ้าแก่น้อย” แบรนด์ขนมขบเคี้ยวที่ยังเติบโตอย่างต่อเนื่อง และเป็น Snack ของไทยไม่กี่แบรนด์ที่ไปบุกตลาดต่างประเทศได้เต็มรูปแบบ ยอดขายที่ขนมสาหร่ายแบรนด์นี้ทำได้ 5,200 ล้านบาท มาจากต่างประเทศ 60% ส่วนในประเทศอยู่ที่ 40% แต่ใช่ว่ายอดในประเทศจะมาจากผู้บริโภคชาวไทย เพราะเกือบทั้งหมดมาจากนักท่องเที่ยวที่เข้ามาจับจ่ายในไทย ไม่ว่าจะซื้อเพื่อรับประทานเลย หรือนำกลับไปเป็นของฝากเมื่อกลับประเทศแล้ว ซึ่ง Taokaenoi Land หรือ ธุรกิจร้านค้าปลีกของเถ้าแก่น้อยที่มีอยู่ 13 สาขาทั่วประเทศ ก็เป็นอีกเป้าหมายสำคัญของนักท่องเที่ยวเช่นกัน

ดังนั้นเมื่อ Demand กับ Supply มาเจอกันพอดี ทำให้เถ้าแก่น้อย ตัดสินใจเดินเกมใหม่ด้วยการปรับรูปแบบธุรกิจของร้าน Taokeanoi Land เสียใหม่ เพื่อให้เป็นศูนย์รวมของฝากลดราคา หรือ Souvenir Discount Store เต็มรูปแบบ

สำหรับร้าน Taokaenoi Land นอกจากขนมสาหร่ายแบรนด์เถ้าแก่น้อยรสชาติต่างๆ ยังมีสินค้าอื่นๆ เช่น ของฝากที่รับของคนอื่นมาขาย และขนมอื่นๆ ที่จ้างผลิตแล้วแปะแบรนด์เถ้าแก่น้อยเอง เช่น ผลไม้อบแห้ง ซึ่งจำหน่ายได้ค่อนข้างดีกับนักท่องเที่ยวชาวรัสเซีย และเป็นกลุ่มสินค้าที่จำหน่ายได้ดีที่สุดในร้านอีกด้วย

ส่วนโฉมใหม่ของร้านดังกล่าวที่จะทยอยเปิดอีก 7 สาขาภายในปี 2561 จะเพิ่มความหลากหลายของสินค้า จากเดิมที่เป็นสินค้าที่ไม่ใช่ Food เพียง 5% ก็จะเพิ่มขึ้นเป็น 40% เพื่อสร้างภาพลักษณ์ใหม่ให้เป็นร้านขายของฝากเหมือนกับ Don Quijote ที่ประเทศญี่ปุ่น แต่แตกต่างด้วยเฮาส์แบรนด์ที่มีให้เลือกหลากหลายกว่า